
Årsrapport hovedstyret Jif fotball 2022	
Styret i 2022 Har bestått av følgende personer:
Leder:	   			Geir Ivar Sæthren
Nestleder:	   		Anne Paulsen
Styremedlem sport:		Bjørn Oppdahl
Styremedlem Barn og unge:	Anne Hege Dahl
Styremedlem Anlegg:		Tom Arne Karlsen (fra des 2022)
Styremedlem jentefotball:	Heidi Berg
Styremedlem marked/media:	Per Ulseth (konst. Fra des 2022)
Varamedlem:			Geir Hagen
Varamedlem:			Martin Bjørnstad

Det har vært avholdt 11 styremøter ila året. Det har vært jobbet med mange viktige saker gjennom året. Vil rose styret for det engasjementet de har vist gjennom året. Viktig at vi har et styre som brenner for klubben, og ønsker å få til noe til beste for Jif og bygda vår.
 Det er jobbet videre med å strukturere organisasjonen mht å få på plass personer i de forskjellige underutvalg/ andre roller Fortsatt fokus på rutinebeskrivelser av funksjoner i klubben opp mot resertifisering som kvalitetsklubb mv. 
Av konkrete saker/prosjekter så kan nevnes etablering av e -sportsenteret på klubbhuset. Dette har tatt en del tid, men nå er det etablert en bra gruppe som skal drifte dette fremover med trening hver tirsdag på klubbhuset.
Samarbeid med Jevnaker kommune rundt integrering av barn og unge med flyktningestatus. Videre samarbeid rundt prosjekt «Utenforskap» med kommunen. Dette som et bidrag ift at vi ønsker å ta et større samfunnsansvar for utviklingen for barn og unge på Jevnaker.
Videre har det blitt lagt ned utrolig mye tid av enkelte i klubben spesielt daglig leder på å få etablert og bygget en flerbrukshall oppe på stadion i samarbeid med Jevnaker turn. Kommunestyret sa dessverre nei til å støtte dette prosjektet ifm budsjettmøtet for 2023. All finansiering var på plass minus kommunens andel på 11-12 millioner kroner. Vi håper inderlig at alt prosjekteringsarbeidet som er gjort til nå ikke er forgjeves, men at prosjektet kan realiseres innfor ikke alt for mange år. Det er helt klart behov for en hall, og dette ville bidratt til langt bedre vilkår for alle som jobber frivillig med å aktivisere barn og unge på Jevnaker.
Det er også satt i gang et prosjekt på høsten med å skape mer entusiasme rundt Jevnaker fotball som helhet. Skape entusiasme og engasjement i bygda ved å få flere med, supportere, tilskuere og folk som vil bidra rundt klubben. Innkjøp av supporterutstyr, støtte supportergruppa «Jif ultras» økonomisk mm. I denne sammenheng har vi ansatt ny  A lagstrener Bengt Eriksen. En gruppe som vi kaller «Ressursgruppa Jif» bestående av dyktige folk som ønsker å bidra til å sette JIF på kartet igjen er etablert. Disse skal jobbe med sosiale medier, sponsoravtaler samt kreative innspill til aktiviteter i klubben. Viktig å få ut klubben på sosiale plattformer på nett.
Klubben har god kontroll på økonomien, og vi har klart oss bedre enn mange andre klubber i etterkant av pandemien, men også vi sliter med frafall blant unge spillere. Jentefotballen jobbes det med kontinuerlig ift rekrutering. Fokuset for neste år må fortsatt være rekrutering av yngre spillere.

ÅRSRAPPORT Admin 2022                                                     
ØKONOMI I KLUBBEN
Mange klubber sliter økonomisk etter 2 år med corona og har nedgang i aktiviteten. Det samme kan ikke sies om JIF Fotball. 2022 har også dette året blitt et ok år økonomisk for JIF Fotball. Overskuddet for 2023 er på ca. kr. 500.000,-. En nedgang fra 2021 hvor årsresultatet rundt 1 mill. Hovedårsaken til resultatet for 2022 er så bra, er med bakgrunn i søkte og innvilgede midler fra stiftelser og offentlige «søknadsordninger». Noe av disse midlene vil bli «utgiftsført» i 2023. Inntektssiden viser at inntekter fra direkte sponsoraktivitet fortsatt viser en nedgang. Spiller/treningsavgift viser også en liten nedgang fra 2021. På utgiftssiden er høyere lønnskostnader og utgifter ifm med kunstgressbanen som er de aller største. Utgifter til lekkasje (som JIF Fotball har måttet ta hele kostnaden for) Miljøprosjektet og kostnader ifm ny traktor har vært poster som bidratt til økte utgifter selv om vi har fått dekket noe av disse via stiftelser. Selve driften av JIF Fotball viser at utgiftene er økende og da spesielt ift honorar/lønn. Inntektssiden viser ikke en tilsvarende økning noe som må jobbes aktivt med for å balansere regnskapet.  Fotballen har opparbeidet seg en solid egenkapitalbase over flere år, hvor noe av hensikten har vært å bidra med EK inn i nytt hallprosjekt/garderobebygg hvor hensikten har vært å legge forholdene bedre til rette når det gjelder treningsfasiliteter.

MIDLER FRA STIFTELSER OG ANDRE
Vi har søkt om og fått tildelt midler fra Sparebankstiftelsen JLN med kr. 550.000,- til Miljøtiltaket på kunstgressbanen. Kr. 350.000,- har vi søkt og fått tildelt ifm Ny Traktor også fra Sparebankstiftelsen JLN. Breddegave fra Sparebankstiftelsen JLN med kr. 40.000,-.Vi har søkt om og fått tildelt kr. 150.000,- fra Varigfondet, (Varig forsikring Hadeland) til ny Traktor. Kr. 22.000,- fra Idrettsforbundet ifm utstyr. Kr. 25.000,- fra NFF Flyktningfond. Kr. 40.000,- fra Sparebankstiftelsen DNB Amedia til E-sport utstyr. Søkt og fått innvilget kr. 170.000,- fra Lotteritilsynet ifm Integrering av flyktninger og lavinntektsfamilier.

PROSJEKT NY KOMBIHALL FOTBALL/TURN MED GARDEROBEBYGG I TILKNYTNING.
Arbeidet med dette prosjektet har pågått i 2 år og fortsatte i 2022. Etter mange møter med kommune og frem og tilbake med innhenting av dokumentasjon, ble saken behandlet i kommunestyret høsten 2022. Det ble avslag, begrunnet med økonomi fra kommunens side.
For oss var dette dessverre ikke overraskende da vi under hele prosessen med både administrasjon og politikere ikke har «følt» noen positiv holdning til prosjektet. Men ikke desto mindre er dette et avslag som virkelig svir for nærmere 1000 barn i Jevnaker. Det gjelder ikke bare for fotballen.

GRASROTANDELEN
En betydelig inntekt for JIF er også Grasrotandelen fra Norsk tipping.  Ved årsskiftet hadde vi ca. 273 Grasrotgivere. Antallet har gått noe ned den siste tiden. Disse ga oss til sammen kr. 235.000,-. Noe som er en nedgang fra året før. 7% av det det tippes for går direkte til klubben. Det betyr at for hver 100 lapp du tipper for (og det koster ikke deg noe) så kr. 7,- til JIF Fotball. Men her har vi håp om mange flere registrerte brukere som støtter opp om JIF Fotball. Er du med?


SPILLERIET
Gjennom Sørliekiosken i Hønegata v/Granheim) har vi avtale med Spilleriet om inntekter til klubben fra bingovirksomhet. Dette har gitt oss kr. 174000,- i 2022. En liten økning fra 2021. Vi takker Granheim for et godt samarbeid og bidraget dette gir til klubben. Dessverre er dette en usikker inntektskilde, både ift vår beliggenhet og ved endrede regler for kommisjonærer.


DUGNADER
Alle lag stiller med dugnadsvakter for å holde kiosken åpen i løpet av sommeren. Det er en god inntektskilde og viktig for stadion som et sosialt møtepunkt. En stor takk til Per og Cecilie som adm. Kioskdriften.
Vårdugnaden på stadion gjennomført også i 2022 med ca. 20 fremmøte.
Dugnad gjennomført under Randsfjordfestivalen og Ringeriksmaraton samt salg av Bambusa sokker.
Det er viktig at avtaler om større dugnader inngås med JIF Fotball og ikke det enkelte lag.

JIF E-SPORT
JIF E-sport startet opp igjen etter corona i 2022.  Det ble innkalt til kick off på klubbhuset med foreldre hvor John Burden og Kim Haugom gikk igjennom tilbudet til JIF E-sport.. Info på skolene ble gjennomført av Lars Blakstvedt i Jevnaker kommune for å informere om tilbudet. Dette gjaldt i første omgang for 5-7 klasse. I nov. ble det gjennomført Event hvor 37 barn i alderen 10-12 år møtte opp en hel lørdag med bespisning og det hele. Meget vellykket arrangement. Faste treninger blir det lagt opp til fra januar av. Klubbhuset er booket hver tirsdag til E-sport (ikke bare E-sport senteret). Flere ungdommer som instruktører er også med og det jobbes med å få på plass en foreldregruppe (skal organiseres på samme måte som fotballen). Vi ønsker også å utvide tilbudet for flere aldersgrupper.

JIF TRENINGSSENTER
Det har kommet til noen nye som ønsker å benytte seg av Treningssenteret vårt. Det er potensiale for flere til kunne benytte seg av dette «lavpris» tilbudet fotballen gir. 

JIF BUDBILER DA
Budbilen fortsetter å bidra betydelig til klubbens aktivitet for barn og unge.
Se egen sak under JIF Budbiler DA.

INKLUDERING AV FLYKTNINGER OG UNGE FRA LAVINNTEKTSFAMILIER
Det har vært avholdt møter med Jevnaker kommune v/prosjekt Utenforskap, NAV og koordinator for flyktninger og undertegnede i JIF Fotball for å se på rutiner og tettere samarbeid. Hvordan fange opp de som faller utenfor slik at vi kan favne flere i en tidlig fase.? Målet er at ingen skal falle utenfor p.g.a. økonomi. Det er avtalt møter med «det offentlige» 2 ganger pr. år for å følge opp status på samarbeidet.

PRIORITERTE TILTAK FREMOVER
Mange oppgaver å jobbe med i tiden fremover.
a) Utvide treningsforhold vinter/vår/høst = hall.
b) Utvide klubbhus(garderober, E-sport, lager, Treningssenter, Møtelokaler)
c) Øke rekrutteringen, spesiell fokus på jentesiden.
d) Overta drift stadion (vårt område)
e) Øke inntektssiden.

Tor Haug, admin



ÅRSRAPPORT ANLEGG
Det har ikke vært noen leder av anlegg og Anleggsutvalget har ikke fungert slik vi ønsker i 2022 og admin har hatt det overordnede ansvaret for tiltakene som har vært gjennomført.
PROSJEKT PÅBYGG KLUBBHUS OG NY FLERBRUKSHALL
Kort oppsummert har det vært lagt ned hundrevis av dugnadstimer gjennom 2021 og 2022 for å «klargjøre» søknad til kommunen ifm finansiering av flerbrukshall og klubbhuspåbygg. Det har blitt gjennomført mange møter med både kommune og Idrettskretsen. Søknaden ble behandlet i kommunestyret i 2021 og avslått. Det ble gitt mulighet til å komme med ny utredning og ny søknad i løpet av 2022. Vi hadde fått finansering av Sparebankstiftelsen Jevnaker Lunner Nittedal med kr. 14 mill. Tilsvarende fra kulturdept. Nå manglet det kun finansiering fra Jevnaker kommune. Søknadsbeløp kr. 15 mill.  Kommunestyret behandlet søknaden og avslo p.g.a. den økonomiske situasjonen i Jevnaker kommune. Dette har vært et prosjekt som har pågått over 2 år som et fellesprosjekt med Jevnaker Turn. JIF Fotball har «hele tiden» følt at både administrasjon og politikere i Jevnaker kommune ikke har vært «interessert» i dette prosjektet. Hele tiden har de kommet med nye innspill ifm utredninger som måtte foretas. Prosjektet i sin nåværende form er lagt død. Dessverre må vi si at Jevnaker kommune ikke har sett hvilket behov som foreligger.
PROSJEKT MILJØGRANULAT KUNSTGRESSET.
Miljøprosjektet ble gjennomført i 2021. Takket være stønad fra Sparebankstiftelsen JLN ble kostnaden til slutt på ca. kr. 160.000,-. Dette er et prosjekt som etter vår mening Jevnaker kommune burde stått for. Det har oppstått en «tvist» med Jevnaker kommune ifm mva. på dette prosjektet. Det er skrevet avtale om at JIF Fotball skal stå ansvarlig for alle utgifter eks. mva. som er underskrevet av begge parter. Jevnaker kommune mener JIF Fotball også skal betale kommunen mva beløpet da de ikke får refundert dette. Det er ikke vår sak at kommunen ikke har avklart dette på forhånd og JIF Fotball avviser kravet. Det står fortsatt noe igjen ift miljøprosjektet med sluse ut og inn av banene.
LEKKASJE KUNSTGRESSET
Kostnad for JIF Fotball ble totalt på ca kr. 400.000,- som vi mente Jevnaker kommune burde stå for. Også her har det vært uenighet med Jevnaker kommune som baneeier. Det foreligger ingen forsikring på banen. Jevnaker kommune og JIF har en oppgave i å klargjøre retningslinjer for Jevnaker stadion og kunstgressbane spesielt.  JIF Fotball mener det er helt feil at fotballen skal ta ansvar for et anlegg som står «åpent» hele døgnet hvor hvem som helst kan «sabotere».  Det må jobbes med en avtale med Jevnaker kommune for å få avklart retningslinjer for stadion generelt og kunstgressbanen spesielt i 2023. 
Rolf Halvorsen er banemester på kunstgressbanen.
TRAKTOR
Ny traktor ble kjøpt inn i 2021 for å bli brukt på Jevnaker kunstgress. Jevnaker kommune har sagt opp avtalen vedr. bruk av traktor og dermed avtalen om å betale vedlikehold av traktor. Dette må nå fotballen selv bekoste. De har også sagt opp avtalen om påfyll av Diesel fra tanken til kommunen. Avtale ble omsider inngått ved at vi kan fylle fra tanken med beskjed om at vi må betale for Diesel.


KLUBBHUS
Det gjøres noe forbedringer på klubbhuset fortløpende.  I 2021 ble det bygget eget rom for E-sport. I 2022 ble det kjøpt og satt inn nye vinduer på møterommet 2. etg. A-garderoben ble pusset opp på dugnad. Totalt har det vært kostnader på nærmere kr. 100.000,- til vedlikehold av klubbhuset. 
Strømmen er meget kostbar og det ble besluttet å «stenge» klubbhuset i 2 mnd. på slutten av året. Allikevel er kostnaden betydelig når det gjelder strømutgift selv om vi får kompensert noe gjennom det «offentlige».
Vaktmester på klubbhuset Yngve Harkmark.
LÅSESYSTEM
Låsesystem fungerer ikke slik vi ønsker og det jobbes med å se på mulige løsninger for videre drift på dette. 

DUGNAD:
Vår årlige vårdugnad ble gjennomført og ca. 20 stk. møtte opp. Det er vi veldig fornøyde 

NYE TILTAK:
Det er viktig at tiltak som skal iverksettes er planlagt og lagt inn i et budsjett. Dersom dette ikke er gjort må det utsettes til neste år. Budsjettdisiplin er svært viktig for å holde orden på økonomien.

Tor Haug, Admin

ÅRSRAPPORT JIF Budbiler 2022

2022 har vært et meget bra år for JIF BUDBILER.  Omsetning på KR. 563.000,- . Det er en ca. kr. 100.000,- mer enn i 2021. De fortsetter å levere veldig gode tall for JIF fotball og er en svært viktig bidragsyter til beste for barn og ungdom i bygda. Budbilene er vår nest største sponsor. Vi retter en stor takk til våre sjåfører: Tor, Helge, Arne Mikal, Yngve og Edgar Bråthen. Det er uhyre viktig at vi endelig har fått med flere sjåfører. Nå fordeles vaktene på 1 dag pr. uke. De legger ned et stort arbeid for klubben. Det arbeidet de gjør er helt unikt og JIF håper dette kan fortsette også i årene fremover. JIF Budbiler har noen faste kunder. Den aller største er Andritz Hydro på Bergermoen. JIF budbiler baserer seg på «kjøring på timen» og er alltid beredt til å ta oppdrag. Det er p.t. ingen faste oppdrag.
Du finner JIF budbiler på JIF.no og på facebook.
JIF Budbiler har tilholdssted på klubbhuset, Jevnaker stadion. 
Vi legger stor vekt på det sosiale og hver onsdag kl. 0900 er det samling med kaffe og vaffel enten du er sjåfør eller bare interessert i møte folk og ha det litt sosialt.
JIF Budbiler står som eier av Traktor til bruk på kunstgressbanen. Denne er lånefinansiert. Men med tilskudd gjennom stiftelser, er det nå et restbeløp på ca. kr. 70.000,- som nedbetales i løpet av året. Da har vi ny traktor! 
Leasingavtalen med vår Budbil løp ut i 2022 og vi valgte å innløse den med egenkapital på ca. kr. 150.000,-.. 

FREMOVER:

Viktig for JIF Budbiler er å få flere kunder. Det må jobbes med å markedsføre våre tjenester slik at vi også kan få noen faste oppdrag. Når vi nå har 5 faste sjåfører har vi kapasitet til å ta på oss enda flere oppdrag. Kanskje blir da en bil nr. 2 aktuelt?
I tillegg til kjøring har vi samling på onsdager kl 0900 hvor vi samles på klubbhuset på morgenen over en kopp kaffe og en vaffel. 
Enten du har lyst til å være med å kjøre eller kun for det sosiale er du hjertelig velkommen på klubbhuset.

Tor Haug, JIF Budbiler DA

SPORT 
JIF senior (4.divisjon)
Et år preget av usikkerhet rundt trenersituasjonen. Året startet med Mads Kleiv som hovedtrener sammen med Lars Lafton som assistent. Tidlig i Mars får vi vite at Mads har fått tilbud om jobb i Tromsø IL. Vi blir enige om at vi ikke kan nekte Mads denne sjansen, så da står vi plutselig uten Hovedtrener rett før sesongstart. Det viser seg svært vanskelig å få tak i en ny hovedtrener 2 uker før sesongstart.
Vi bestemmer oss for at et team bestående av Lars Lafton, Chris Dutton og Bjørn Opdahl skal ta seg av A laget ut vårsesongen. Også skal vi bruke denne perioden til å finne rett trener før høstsesongen. Resultatene varierer på vårsesongen og vi ligger på nedre halvdel etter halvspilt sesong.  
Vi tar grep før høstsesongen, vi får inn en rekke nye spillere og flytter opp et par juniorer. Med disse grepene så får vi inn en ny giv i spillergruppen rundt A laget. Vi starter en prosess med å sette litt større krav til spillerne.
Vi ansetter Jan Gundro Thorstensen på en korttidskontrakt og Alexander Bjørnerud som assistent. Morten Bakke fortsetter som keepertrener. Inn kommer også Aleksander B Andersen som ny lagleder på A laget.
Resultatene varierer fortsatt men vi ser en økning i prestasjoner ut over høsten. Vi avslutter sterkt og ender til slutt opp på en 9 ende plass og sikrer fortsatt spill i 4 divisjon.

Etter sesongen starter jobben med å lage et opplegg for de neste sesongen. Vi ansetter Bengt Eriksen som ny hovedtrener og fortsetter med Alexander Bjørnerud som assistent inn i 2023. Med i teamet er også Morten Bakke, Chris Dutton og Aleksander Andersen. 
Ved utgangen av 2022 så har vi en spillergruppe med 21 spillere på kontrakt for 2023 sesongen. 


JIF Junior
Erik Hagen og Christian Dutton var trenere for G19. På høsten kom Erik Mollerud inn i trenerteamet siden Erik Hagen sluttet. Juniorlaget har spilt i 2 div Buskerud. Resultatene har vært variert med både seiere og tap. Men mange spillere har utviklet seg positivt.
Et klart mål fra Fotballstyret har vært å legge til rette for å utvikle egne spillere for spill på A-laget i årene framover. Derfor har det vært viktig og lage et godt sportslig opplegg til juniorlaget. Men det er vanskelig i en tid da fokus har vært på og ha med flest mulig lengst mulig kontra det å spisse.
Laget har vært på stjernecup på Hamar som en del av det å lage et godt miljø. 
Men en del positivt er det, 2 juniorspillere ble flyttet permanent opp som A lagsspillere i løpet av sesongen. Og 3 andre fikk også mulighet til å hospitere i perioder. 
Bjørn Opdahl, leder Sportslig Utvalg

JENTEFOTBALLEN:
Rapport for 2022 er at det opplevdes en positiv utvikling på både rekruttering samt de eksisterende lagene. Noen kommer til, og noen slutter som normalt er på jentesiden. Vi fikk til samlet tur for jenter i alle aldre til Oslo, for å se landskamp på Ullevål stadion. Positiv opplevelse som ga samhold på tvers av aldre.
Flere lag reiste på cup for første gang etter pandemien.
Jentefotballdagen ble arrangert med et godt antall jenter, og gjør at flere nye får prøve fotball for første gang.
Jentene stilte og flere lag i den populære Julecupen.
Nytt er og at det er laget en egen jentefotballgenser som er med på å synliggjøre at det er et godt antall jenter som spiller fotball for JIF.
 
Inn i 2023 fortsettes det som i 2022, flere jenter skal prøve cup for første gang og JIf har vært så heldig å få være pilot for et prosjekt fra Norges Fotballforbund som skal øke rekrutteringen. Prosjektet baserer seg på en Disneyfilm og gjør testing av fotball til lek og moro. Oppstart i april.

Heidi Berg leder Jentefotballen

Årsrapport økonomi- og markedsutvalget 2022			

Utvalget har i 2022 bestått av;								
Yngve Harkmark
Geir Ivar Sæthren
Cecilie Hoelsveen
Per Hoelsveen
Åse Klinkenberg
Frode Marthinsen
Ynge Lorang 

Det har blitt avholdt tre møter i 2022, ett på våren og to på høsten. 

Sponsorarbeid:
Leder i JIF, Geir Ivar Sæthren, har hatt ansvar for dette sammen med Ynge Harkmark. Det er vanskelig å skaffe nye sponsorer, men også å vedlikeholde avtaler med eksisterende sponsorer. Arbeidet er tidkrevende og markedet er vanskelig, spesielt etter Covid pandemi. Utvalget ser et stort behov for å flere inn i dette arbeidet. 

Dugnader/dugnadsansvarlig:
Åse har gjort en prima jobb som organisator ut til alle lag i klubben hva angår dugnader 😊. Det har vært gjennomført dugnad i forbindelse med Ringerikesmesterskap, Mesterhus cup, Randsfjordfestival, Bambusa salg og ikke minst har det vært kiosksalg på stadion på både A-lags kamper og andre aldersbestemte lag sine kamper. 
Utvalget ser et behov for en bedre klargjøring på foreldremøter om hvilke dugnader som er å forvente gjennom året. Dette skaper forutsigbarhet og gjør det enklere å informere når dugnadene skal gjennomføres. Utvalgsleder har jobbet med informasjon omkring dette som bør tas inn i klubbhåndboka. 

Kioskdrift 
Kioskdrift på stadion er fortsatt en suksess. I år ble det solgt vafler og kaffe til 299 000 kroner, inkludert kiosk salg på julecup. 
Cecilie og Per har vært enestående 😊på å sørge for at det til enhver tid er varer å selge, og at alt annet er på stell i kiosken. Nye investeringer som er gjort i år er pølsekokere og vaffeljern. 
Kiosken er i behov av større utbedringer. Utvalget har foreslått å søke om stiftelsesmidler til et slikt prosjekt. 

Hjemmekamper for A-laget
Geir Hagen, Geir Ivar Sæthren og undertegnede har vært tilstede på sesongens A-kamper som ansvarlig fra styret. Ole Martin har vært trofast ved inngang og Harald Lilo Pedersen har solgt skinkelodd. Premier til loddsalg har vært levert av Rema 1000. 
Speaker denne sesongen har vært Hans Petter Schevik, Tor Haug, Yngve Harkmark og Geir Ivar Sæthren. 
Til hver kamp vært det vært en gjeng med dugnadsvillige folk fra de ulike lagene i JIF. Vi har i år redusert fra 5 til 4 i dugnadsgjengen som stiller til A-kampene. Instruksene for ansvarlig fra styret og dugnadsgjengen er oppdatert og fornyet. Utvalget foreslår at det neste år tas en vurdering på hvordan organiseringen av A-kampene skal foregå. 
Andre inntektsbringende tiltak: 
Gruppa har sett på, og innhentet tilbud, på JIF effekter for salg. Forslag for neste år er å prøve ut salg av ulike supportereffekter. 

Ansvar for hjemmeside/sosiale medier: 
Her har vi et stort forbedringspotensial, og dessverre har ingen dekket dette spesielt i år. Tor har lagt ut i sosiale medier ettersom han har fått vite om/ og sendt inn bidrag. 

Medlemsregister: 
Utvalgsleder har sammen med medlemsansvarlig, Mari Nyborg, hatt ansvar for full gjennomgang av medlemsregisteret. Dette var en tidkrevende jobb med å innhente lister fra alle lag og oppdatere inne i JIF systemet. Jobben er gjort og det er utarbeidet retningslinjer for hvordan dette skal håndteres i fremtiden, da som et samarbeid mellom lagledere og medlemsansvarlig. 
Anne Paulsen, Nestleder leder Markeds og økonomiutvalget.
Årsrapport barn og ungdomsutvalget 2022
Rekruttering:
Lek med ball parti ble etablert for 4-5åringene.
Jentefotballdag ble arrangert med nærmere 60 jenter. De eldre jentefotballspillerne i klubben bidro
også i år som instruktører. Det er også på planen for 2023, for det er stor stas for de mindre jentene.
Planer om opplegg for å få med flere jenter for 2023.

Dugnader:
Kiosk har Per og Cecilie full kontroll på. Åse har også full kontroll på å sette opp vaktlister.

Julecup:
Hele 130 lag deltok på årets julecup og dugnadsånden var på topp! Alt fungerte veldig bra. Meget bra
omsetning, så vi satser enda høyere neste år. BU utvalget er allerede klare for neste år.

Dommere:
Det ble holdt dommerkurs for 14 åringene. 27 deltakere.

JIF Fotball BU v/Anne Hege Dahl.

